<classify> WAZIRI wa Michezo wa Kenya, Amina Mohamed ana uhakika jiji la Nairobi litakuwa tayari kwa ajili ya kuandaa mashindano yajayo ya Riadha ya Dunia kwa wachezaji wenye umri chini ya miaka 20 kwenye Uwanja wa Kasarani.Pia imeelezwa kuwa Naiobi imekwenda mbele zaidi kwani imeomba kuandaa mashidano makubwa zaidi ya Riadha ya Dunia ya mwaka 2025. Wakati mashindano hayo makubwa kabisa ya riadha yakifanyika kwa kupokezana miongoni mwa mabara, asili, Afrika itarejea kuanzaa mashindano ya mwaka 2025 huku Nigeria ikiwa nayo pia imeonesha nia ya kutaka kuomba uenyeji wa mashindano hayo, ambayo mwaka huu yalifanyika Doha, Qatar. Hadi sasa haijajulikana jiji gani la Afrika lina nia ya kuandaa mashindano hayo.Ikiongoza kwa mafanikio huko nyuma baada ya kufanya vizuri katika mashindano ya Riadha ya Dunia chini ya umri wa miaka 18 Kasarani mwala 2017, Nairobi ilipata kirahisi uenyeji wa kuandaa mashindano ya Dunia ya mwakani kwa chini ya miaka 20, yatahayofanyika kuanzia Julai 7 hadi 12.Lakini maandalizi ya taratibu limekuwa tatizo kwa Kenya, kama vile kuahirisha uwekaji sakafu kwenye uwanja wa mazoezi katika Chuo Kikuu cha Kenyatta mbako wanariadha watakuwa wakikaa, na mwendo wa kusuasua kwa mambo mengine kunatishia nafasi ya Kenya kupata fursa ya kuandaa mashindano mengine makubwa.Hata hivyo, kujiamini kwa Amina juzi kunaondoa wasiwasi wowote, ambapo aliwaambia waandishi wa habari baada ya kutolewa tuzo za wanariadha bora wa Dunia hapa kuwa, mambo yako vizuri na Nairobi iko tayari kwa ajii ya mashindano hayo.Akiongozana na Katibu Mkuu Kirimi Kaberia, Rais wa Riadha Kenya, Jack Tuwei na wajumbe wa kamati ya Maandalizi ya Nairobi 2020, ikiongozwa na Mtendaji Mkuu, Myke Rabar, Amina alisema mambo yanaenda vizuri na kila kitu kitamalizika kwa wakati.Karibu kiasi Sh bilioni 1.4 zimetengwa kwa ajili ya mashindano hayo mwakani. Kwa hatua nzuri, Amina na Kaberia waliungana na Rais Riadha wa Dunia zamani IAAF, Sebastian Coe kuzindua tovuti mpya ya mashindano hayo: www. worldathleticsu20. com nairobi2020.Mipango yetu sasa ni kuomba kuandaa mashindano ya Dunia ya Riadha ya mwaka 2025 na tumeshapeleka barua katika Shirikisho la Riadha la Dunia na tunatarajia kupata jibu zuri. Kenya sio tu iko tayari kuandaa riadha, lakini pia shehere kubwa.  <topic>: KITAIFA 